เงินบาทเปิด 31.68/70
ธนาคารซีไอเอ็มบีไทย รายงาน เงินบาทเปิด 31.68/70 อ่อนค่าตามยูโรที่กังวลผลประมูลพันธบัตรอิตาลี-สเปน
11 ม.ค. 2555

ธนาคารซีไอเอ็มบีไทย รายงาน เงินบาทเปิด 31.68/70 อ่อนค่าตามยูโรที่กังวลผลประมูลพันธบัตรอิตาลี-สเปน
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.68/70 บาท/ดอลลาร์ อ่อนตัวลงเล็กน้อยจากช่วงเย็นวานนี้ที่ปิดตลาดที่ระดับ 31.65/67 บาท/ดอลลาร์
เงินบาทวันนี้มีโอกาสอ่อนค่าลงเล็กน้อยตามทิศทางของเงินยูโรที่อ่อนค่าลงไป ซึ่งตลาดยังรอปัจจัยเรื่องการประมูลพันธบัตรรัฐบาลของอิตาลีและสเปนภายในสัปดาห์นี้ รวมทั้งผลประชุมของธนาคารกลางยุโรป(ECB) ในเรื่องอัตราดอกเบี้ยด้วยเช่นกัน
"บาทคงร่วงลงอีกตามยูโร แม้ตอนนี้ทางยุโรปจะยังไม่มีปัจจัยอะไรหวือหวา แต่ตลาดรอดูผลประชุม ECB รวมทั้งการประมูลพันธบัตรรัฐบาลของอิตาลีและสเปน ตลาดมองเป็น negative ว่าผลประมูลน่าจะกดดันยูโรอีก สเปนจะประมูลวันพฤหัส ส่วนอิตาลีวันศุกร์" นักบริหารเงิน ระบุ 
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.89/91 เยน/ดอลลาร์ ส่วนเงินยูโรอยู่ที่ระดับ 1.2750/54 ดอลลาร์/ยูโร
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 31.65-31.75 บาท/ดอลลาร์